**Nr. DMRUSS 3293/ 08.07.2025**

**APROB,**

**MINISTRUL SĂNĂTĂŢII**

**ALEXANDRU FLORIN ROGOBETE**

**REFERAT DE APROBARE**

Reorganizarea ambulatoriului de specialitate al spitalului a fost aprobată prin Ordinul ministrului sănătății nr. 39/2008, publicat în Monitorul Oficial al României, Partea I, nr. 61 din 25 ianuarie 2008.

Prin prezentul proiect de ordin se reglementează modalitatea de organizare a programului de lucru al ambulatoriului din cadrul spitalului în mod concret, respectiv în două ture sau într-o singură tură numai atunci când numărul medicilor este insuficient sau există situaţii obiective care nu permit desfăşurarea acesteia în două ture; reglementarea are în vedere asigurarea accesului la servicii medicale în regim ambulatoriu a unui număr cât mai mare de pacienți, precum și diversificarea acestora.

De asemenea, modul de organizare a programului de lucru din ambulatoriu se va aproba de către managerul unității sanitare, la propunerea directorului medical care răspunde de coordonarea activității medicale a acestei structuri, realizându-se astfel o corelare între atribuțiile managerului, astfel cum sunt ele prevăzute la art. 180 din Legea nr. 95/2006 privind reforma în domeniul sănătății, republicată, cu modificările și completările ulterioare și cele ale directorului medical, reglementate potrivit Ordinului ministrului sănătății nr. 921/2006 pentru stabilirea atribuţiilor comitetului director din cadrul spitalului public.

În acest sens, a fost întocmit prezentul referat şi proiectul de ordin pentru modificarea şi completarea Ordinului ministrului sănătăţii nr. 39/2008 privind reorganizarea ambulatoriului de specialitate al spitalului, publicat în Monitorul Oficial al României, Partea I, nr. 61 din 25 ianuarie 2008 în vederea postării acestuia la rubrica Transparență decizională.

**Director Şef serviciu**

**Alina Carabulea Daniela Enache**

**Consilier superior**

**Claudia Stoica**